yáviṣṭhavatyaivópatiṣṭhetaitáddhāsya priyaṃ dhā́ma yadyáviṣṭha íti tadyádasya priyaṃ dhā́ma ténāsya tádāpnoti yádasya kiṃ cā́nāptamāgneyyā̀gnikarma hí gāyatryā́gāyatrò'gniryā́vānagniryā́vatyasya mā́trā tā́vataivásya tá dāpnoti yádasya kiṃ cā́nāptamániruktayā sárvaṃ vā ániruktaṃ sárveṇaivā̀sya tádāpnoti yádasya kiṃ cā́nāptaṃ tváṃ yaviṣṭha dāśúṣa íti tásyokto bándhuḥ púrīṣavatīṃ cítiṃ kr̥tvópatiṣṭheta tátra hi sā sárvā kr̥tsnā bhávati